**ORDIN**

**pentru modificarea Ordinului preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 206/2007 pentru aprobarea Regulamentului-cadru de autorizare a autorităţilor de autorizare pentru serviciile de transport public local**

Având în vedere dispozițiile:

* art. 20 alin. (1) lit. a) și art. 21 alin. (1) lit. f) din Legea serviciilor comunitare de utilităţi publice nr. 51/2006, republicată, cu modificările și completările ulterioare,
* art. 20 alin. (5) lit. a) și c) din Legea serviciilor publice de transport persoane în unităţile administrativ-teritoriale nr. 92/2007, cu modificările și completările ulterioare,
* referatului de aprobare nr. 704768/12.04.2019,

în temeiul prevederilor art. 4 alin. (4) din Regulamentul de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C., aprobat prin Ordinul preşedintelui A.N.R.S.C. nr. 22/2017, cu modificările și completările ulterioare,

**Președintele Autorității Naționale de Reglementare pentru Serviciile Comunitare de Utilități Publice emite următorul**

Ordin

ART. I - Ordinul președintelui Autorității Naționale de Reglementare pentru Serviciile Comunitare de Utilități Publice nr. 206/2007 pentru aprobarea Regulamentului-cadru de autorizare a autorităților de autorizare pentru serviciile de transport public local, publicat în monitorul Oficial al României, Partea I, nr. 756 din 7 noiembrie 2007, se modifică după cum urmează:

1. Titlul ordinului va avea următorul cuprins:

„Ordin pentru aprobarea Regulamentului-cadru de autorizare a autorităților de autorizare pentru serviciile publice de transport local și județean de persoane”

1. Articolul 1 va avea următorul cuprins:

”Art. 1. – Se aprobă Regulamentul-cadru de autorizare a autorităților de autorizare pentru serviciile publice de transport local și județean de persoane, prevăzut în anexa care face parte integrantă din prezentul ordin.”

1. Titlul anexei se modifică și va avea următorul cuprins:

”Regulamentul-cadru de autorizare a autorităților de autorizare pentru serviciile publice de transport local și județean de persoane”

1. În anexă, Art. 1 se modifică și va avea următorul cuprins:

„Art. 1. - Prezentul regulament-cadru este elaborat în conformitate cu prevederile art. 20 alin. (5) lit. a) şi c) din Legea serviciilor publice de transport persoane in unitățile administrativ-teritoriale nr. 92/2007, cu modificările și completările ulterioare.”

1. În anexă, La articolul 2, alineatul (2) se modifică și va avea următorul cuprins:

„(2) Autoritatea de autorizare reprezintă compartimentul sau serviciul specializat de transport din cadrul fiecărei autorităţi a administraţiei publice locale și asociații de dezvoltare intercomunitară.”

1. În anexă, La articolul 3, alineatul (2) se modifică și va avea următorul cuprins:

„(2) Autorizarea este echivalentă cu licenţierea autorităţii de autorizare pentru acordarea autorizaţiilor de transport în regim de taxi, în conformitate cu prevederile legii specifice.”

7. În anexă, La articolul 4, alineatul (1) se modifică și va avea următorul cuprins:

„Art. 4. - (1) Prezentul regulament-cadru se aplică autorităţilor de autorizare care solicită de la A.N.R.S.C. autorizarea în domeniul serviciilor publice de transport local și județean de persoane, pentru funcţionarea acestora în conformitate cu prevederile legale în vigoare.”

 8. În anexă, La articolul 5, partea introductivă și litera b) se modifică și vor avea următorul cuprins:

„Art. 5. - Pentru autorizarea autorităţilor de autorizare înfiinţate la nivelul oraşelor, municipiilor, judeţelor, asociaţiilor de dezvoltare intercomunitară, trebuie îndeplinite cumulativ următoarele condiţii:

…………………………………………………………………………………………..

b) să aibă minimum un angajat cu contract individual de muncă pe durată nedeterminată pentru localitățile având o populație de până la 15000 de locuitori sau minimum 2 angajați cu contract individual de muncă pe durată nedeterminată pentru localitățile cu populație de peste 15000 de locuitori;”

9. În anexă, La articolul 7, partea introductivă și litera b) se modifică și vor avea următorul cuprins:

„Art. 7. - Pentru dovedirea îndeplinirii condiţiilor de autorizare prevăzute la art. 5 şi 6, după caz, autoritatea administraţiei publice locale/asociaţia de dezvoltare intercomunitară depune la registratura A.N.R.S.C. un dosar, cu următoarele documente:

…………………………………………………………………………………………..

b) copie după organigrama aparatului de specialitate al primarului/primarului general al municipiului București/preşedintelui consiliului judeţean sau a aparatului tehnic al asociaţiei de dezvoltare intercomunitară, după caz, din care să reiasă compartimentul/serviciul care are atribuţiile autorităţii de autorizare;”

10. În anexă, La articolul 13, literele a) și b) se modifică si vor avea următorul cuprins:

„a) să cunoască şi să respecte legislaţia de specialitate în vigoare din domeniul serviciilor de transport persoane;

b) să cunoască şi să respecte prevederile din Regulamentul-cadru de acordare a autorizaţiilor de transport în domeniul serviciilor publice de transport local de persoane; ”

11. În anexă, La articolul 15, litera c) se modifică și va avea următorul cuprins:

„c) prin personalul propriu a săvârşit fapte penale în exercitarea atribuţiilor legale în domeniul serviciilor publice de transport local și județean de persoane şi există o hotărâre judecătorească rămasă definitivă pentru stabilirea vinovăţiei”.

12. În anexă, La articolul 16, alineatele (2) și (5) se modifică și vor avea următorul cuprins:

„(2) În cazul în care, în perioada de notificare, autoritatea administraţiei publice locale sau, după caz, asociaţia de dezvoltare intercomunitară nu face dovada înlocuirii personalului vinovat de săvârşirea faptelor menţionate la art. 15, A.N.R.S.C. va proceda la retragerea autorizaţiei.

(5) Autoritatea administraţiei publice locale sau, după caz, asociaţia de dezvoltare intercomunitară poate solicita la A.N.R.S.C. o nouă autorizare pentru autoritatea de autorizare, în conformitate cu prevederile prezentului regulament, numai dacă persoanele stabilite vinovate, conform prevederilor art. 15 lit. c), nu mai sunt angajate în cadrul autorităţii de autorizare.”

13. În anexă, La articolul 19, alineatele (4) și (5) se modifică și vor avea următorul cuprins:

„(4) Întârzierea în achitarea sumelor datorate atrage dobânzi și penalități de întârziere, denumite generic accesorii, conform prevederilor Legii nr. 207/2015 privind Codul de procedură fiscală, cu modificările și completările ulterioare.

(5) Ordinea stingerii creanțelor datorate bugetului A.N.R.S.C. din tariful anual de monitorizare a autorizației, precum și a accesoriilor aferente este cea prevăzută în Legea nr. 207/2015 privind Codul de procedură fiscală, cu modificările și completările ulterioare.”

14. La articolul 20, alineatele (1) și (2) se modifică și vor avea următorul cuprins:

„Art. 20. - (1) Încasările realizate din aplicarea tarifelor prevăzute în prezentul regulament se fac venit la bugetul A.N.R.S.C.”

„(2) Tarifele percepute de la fiecare autoritate de autorizare se varsă în contul Autorităţii Naţionale de Reglementare pentru Serviciile Comunitare de Utilităţi Publice, cod de identificare fiscală 14935787, cod IBAN RO29TREZ70320F365000XXXX, deschis la Trezoreria Operativă a Sectorului 3.”

15. În anexă, Articolul 22 se abrogă.

16. Anexa nr. 1 la regulament se modifică și se înlocuiește cu anexa la prezentul ordin.

ART. II - Prezentul ordin se publică în Monitorul Oficial al României, Partea I.

**PREŞEDINTELE**

**AUTORITĂŢII NAŢIONALE DE REGLEMENTARE**

**PENTRU SERVICIILE COMUNITARE DE UTILITĂŢI PUBLICE,**

**IONEL TESCARU**

București

Nr. 132/17/04/2019

ANEXA (anexa nr. 1 la regulament)

CERERE

pentru acordarea autorizaţiei

Către,

Autoritatea Naţională de Reglementare pentru Serviciile Comunitare de Utilităţi Publice

Primăria/Primăria Generală a Municipiului București/Asociaţia de Dezvoltare Intercomunitară/ Consiliul Județean ................................................, având CIF ......................., cu sediul în localitatea ............................, str. .............., nr. ....., judeţul/sectorul ….….........., telefon .................., fax .................., e-mail ............., cont ........................................., deschis la ........................, vă solicită autorizarea Autorităţii de autorizare pentru exercitarea atribuţiilor legale în domeniul serviciilor publice de transport local/județean de persoane.

Data...........................

PRIMAR/PRMAR GENERAL/ PREŞEDINTE,

.........................................

(semnătura şi ştampila)